section_heading: Recenzije
paragraph_text: Album je zadobio uglavnom pozitivne kritike. Eduardo Rivadavia, glazbeni kritičar sa stranice AllMusic, dodijelio je albumu četiri od pet zvjezdica te je komentirao: "...glazba koju je Wolves in the Throne Room predstavio na svojem debitantskom studijskom albumu, Diadem of 12 Starsu, uistinu je moćna [...]: [album] se sastoji od desetominutnih aglomeracija naizmjeničnih žestokih blastbeatova, čistih tužnih melodija, cirkularnih rifova i spaljujućih vriskova. Naposljetku, neutješna atmosfera koja okružuje glazbu je nedvojbeno dovedena do ekstrema na naslovnoj dvadesetominutnoj pjesmi koju krase neo-folklorni elementi, atmosferski tihi prijelazi i jezivi ženski vokali koji tekstom pjesme osuđuju čovjekovu izgubljenu sklonost prirodi, prizivajući pritom gotovo opipljive vizije paganskih grobnih rituala. Da, instrumentalna bi izvedba grupe mogla biti malo čvršća, aranžmani od prijelaza do prijelaza fleksibilniji i naravno, [na albumu] se nalazi malo toga što već nije bilo prije učinjeno; ali to ne znači da Diadem of 12 Stars neće biti stimulirajuće glazbeno djelo za iskusnije obožavatelje black metala."<ref> Diadem of 12 Stars na allmusic.com Pristupljeno 16. kolovoza 2016.